《闻复卿欲访诗以促之》
宋代·丘葵

五年不见复卿回，有客传言卿欲来。
苔石生尘亲手扫，蓬门久欲令儿开。
苍波摇月银成片，白鹭巢松雪作堆。
料得城中无此景，速宜相就倒金樽。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。